kardosdrur/scandi-wiki huggingface dataset:
Ditlev Reventlow (1680-1755)

Ditlev Reventlow (12. april 1680 – 10. maj 1755 i Slesvig by) var en holstensk godsejer, broder til Heinrich Reventlow og fader til Ditlev Conrad Reventlow.

Biografi 
Han var søn af gehejmeråd Ditlev Reventlow og Dorothea Ahlefeldt. Han blev immatrikuleret 1698 ved Ridderakademiet i København, var 1698-99 premierløjtnant i 1. Bataljon Sjælland i Sachsen, 1699 kammerjunker, 1702 i engelsk sold i Braband, blev 1705 landråd, 1717 konferensråd og 16. april 1721 Hvid Ridder. Han var 4. september samme år ordfører for de slesvig-holstenske prælater og Ridderskabet ved arvehyldningen på Gottorp Slot. 

Han skrev sig til Schmoel og Hohenfelde (1701), Lehmkulen, Kronshagen, Rantzau og Colmar (1732), var provst for Sankt Johannes Kloster i Slesvig, overlod 1737 alle sine godser til sine kreditorer og forårsagede derved "en af de langsommeligste og fordærveligste Konkurser i Landet". Han døde 10. maj 1755 i Slesvig, hvorefter hans godser 1757 kom under konkurs.

Familie 
18. august 1702 ægtede han i Treenighedskirken i Altona Anna Margrethe von Jessen (16. september 1681 i København - 16. september 1744 i København), datter af  	Thomas Balthazar von Jessen.

Kilder 
 Danmarks Adels Aarbog 1939.

Ditlev 3
Godsejere fra Slesvig og Holsten
Kammerjunkere fra Danmark
Konferensråder fra Danmark
Officerer fra Danmark
Danskere i 1600-tallet
Danskere i 1700-tallet
Riddere af Dannebrog (1671-1808)
DK Fall Tour

DK Fall Tour var den femte koncertturné af det danske elektro-rockband Dúné. Den startede 18. november 2010 og sluttede 1. december samme år. Turneen understøttede bandets femte EP Leaving Metropolis som udkom i maj 2010. Den bestod af fire koncerter på store spillesteder i Danmark, med Laust Sonne som "speciel guest".

Historie 
Turnéen startede i Greve Kommune, hvor bandet spillede en udsolgt koncert på Portalen i Hundige. Dernæst gik turen til Musikhuset Aarhus i Aarhus, der også her måtte hænge de røde lygter ud. Da koncerten på Musikhuset Posten i Odense var afviklet dagen efter, ventede bandet halvanden uge inden turnéen blev afsluttet i København. Her kunne publikum i et udsolgt Store Vega gå ind i december med showet fra de seks bandmedlemmer og Laust Sonne. Dette var Dúnés sidste koncert i 2010, efter en lang række koncerter i ind- og udland.

Laust Sonne spillede som opvarmning ved alle fire koncerter.

Det var Dúnés første koncertrække efter at Cecilie Dyrberg forlod bandet i oktober 2010, få uger før at turnéen startede.

Setliste 
Setlisten bestod af 10 numre, hvoraf de fire er udkommet som single.
 Last Dinosaur in Congo 
 Bloodlines 
 John Wayne vs. Mary Chain 
 80 Years 
 Go Go Valentina 
 Heiress of Valentina 
 Dry Lips 
 Time to leave 
 Everybody fights the lust 
 Get it Get it

Personel

Band 
 Matt Kolstrup - vokal
 Danny Jungslund - guitar
 Simon Troelsgaard - guitar
 Ole Bjórn - keyboards og vokal
 Piotrek Wasilewski - bas, synthesizer og vokal
 Malte Aarup-Sørensen - trommer

Personale 
 Dany "Il Presidente" Rau - tourmanager
 Andrew Peters - lydtekniker
 Marian Kuch - monitor
 Jakob Paubel - baggear
 David David - baggear
 Pascal Flor - merchandise

Turnedatoer

Eksterne henvisninger 
 Dúnés officielle hjemmeside

Referencer 

Dúné-koncertturnéer
Begivenheder i 2010
Heinrich Reventlow (provst)

Heinrich rigsgreve Reventlow (1678 – 12./13. januar 1732 i Kiel) var en holstensk godsejer og provst, broder til Ditlev Reventlow.

Biografi 
Han var søn af gehejmeråd Ditlev Reventlow og Dorothea Ahlefeldt, blev immatrikuleret 1698 på Det ridderlige Akademi i København, blev 1699 kammerjunker, men trådte omkring 1700 i gottorpsk tjeneste. Han var 1706 sendebud til Wien for at hævde Gottorps rettighed til Grevskabet Rantzau, 1708-18 rentekammerpræsident, 1710 sendebud i Wien. Fra 1711 til 17. februar 1713 var Reventlow amtmand i Tønder Amt, udvirkede 1720 hos kejseren, at hertug Carl Frederiks holstenske besiddelser blev rømmet af de danske, 1724 ophøjet i rigsgrevestanden, kejserlig rigshofråd og kæmmerer og blev 1725 provst for Sankt Johannes adelige Kloster. Han døde mellem 12. og 13. januar 1732 ved et vildt drikkelag på Schmoelerhof ved Kiel (Flemhude Kirkebog), bisat 17. januar i Stadtkirche (Preetz).

Ejendome 
Han skrev sig til Colmar (arv efter faderen), Lehmkulen (1704) (købt af Hinrich Bartram Ahlefeldt for 80.000 rigsdaler), udskilte herfra avlsgårdene Rethwisch og Bredeneck, som han solgte 1707 til Bertram Rantzau til Ascheberg).

Kilder 
 Danmarks Adels Aarbog 1939.

Heinrich 1
Amtmænd fra Slesvig
Diplomater fra Tyskland
Godsejere fra Slesvig og Holsten
Grever fra Tyskland
Kammerjunkere fra Danmark
Danskere i 1600-tallet
Danskere i 1700-tallet
Fra Sibirien til Moskov

Fra Sibirien til Moskov er en ballet i to akter skabt af den danske koreograf og balletmester August Bournonville til Den Kongelige Ballet i 1876. Balletten er Bournonvilles sidste store ballet og blev til på baggrund af oplevelser fra en rejse til Rusland i 1874, hvor han blandt andet mødte Marius Petipa og så flere af hans store balletter. Musikken blev komponeret af Carl Christian Møller.

Balletten havde premiere på Det Kongelige Teater den 7. december 1876. Værket blev en succes og blev opført 46 gange på Det Kongelige Teater frem til den blev opført sidste gang i 1904. Et forsøg på at genopsætte balletten i 1917 blev opgivet i sidste øjeblik på grund af Den Russiske Revolution.

Balletten blev ud fra notater og andet historisk stof rekonstrueret af Frank Andersen og Dinna Bjørn og opsat på Den Georgiske Nationalballet i Tbilisi i Georgien, hvor den havde premiere den 22. oktober 2009.

Noter

Eksterne henvisninger 
 Den Georgiske Nationballets side om Fra Sibiren til Moskov

Balletter af August Bournonville
Kompressionsforhold

Kompressionsforholdet er et tal, som benyttes til at forudsige en forbrændingsmotors ydeevne. Kompressionsforholdet antyder hvor mange gange slagvolumet skal presses sammen for at få plads i forbrændingskammeret mellem cylinderhovedet og -toppen. Et højt kompressionsforhold er ønskværdigt, da det får motoren til at generere mere mekanisk energi fra en given mængde blanding af luft og brændstof. Men det kræver at brændstoffet kan tåle det høje tryk (har et tilstrækkeligt højt oktantal) og at pumpeeffekten ikke bliver for stor. På en benzinmotor ligger kompressionsforholdet typisk mellem 9:1 og 10:1.

Kompressionstryk 
Mange tager fejl af kompressionsforholdet og kompressionstrykket. Det er to vidt forskellige ting, selv om værdierne kan være relativt ens.

Kompressionstrykket måles i tændrørshullet (dysehullet på dieselmotorer), på startmotoromdrejninger med driftsvarm motor. Trykket fortæller om tætheden på ventiler og cylinderinge. Også andre ting kan opdages, som f.eks. om toppakningen er utæt. Trykket bliver også lavere, hvis startmotoren kører langsomt, eller hvis man har en slidt knastaksel med lange ventiltider.

Et kompressionstryk ligger ofte på 10-12 bar eller på visse turbomotorer lidt lavere. Trykket måles nemmest med en kompressionsmåler. Der findes to almindelige typer af kompressionsmålere, den ene skriver værdien fra de forskellige cylindre på et stykke papir. Den tegner et diagram, mens den anden viser trykket på et manometer og hovedsageligt benyttes til at måle en lækage. Der måles da hvor meget luft som løber forbi cylinderringe, ventiler osv.

Motorteknologi
Haren

Haren har flere betydninger:

Steder 
 Haren, Groningen, Holland
 Haren, Noord-Brabant, Holland
 Haren, Belgien, Bruxelles
 Haren, Tyskland, Niedersachsen

Personer 
 Dan Haren - amerikansk baseballspiller
 Piotr Haren - dansk fodboldspiller

Andet 
 Haren (stjernebillede) - stjernebillede på den nordlige himmelkugle
Cetantal

Cetantallet er et mål for dieselolies tændvillighed. Jo større tændvillighed, desto højere cetantal. Med "tændvillighed" menes et brændstofs evne til at selvantænde ved højt tryk og temperatur. Man omtaler tit også begrebet tændingsudsættelse (engelsk: "ignition delay"). Ved hurtig selvantændelse bliver tændingsudsættelsen efter en kompression med efterfølgende temperaturstigning meget kort. Ved lavt cetantal udvikles en tændingsudsættelse, som giver en jævn forbrænding med ujævn temperatur og trykstød. Dermed nedsættes motorens virkningsgrad, og den slides hårdere under kørslen. Fænomenet kaldes også dieselbankning (engelsk: "diesel knock").

Cetantallet på dieselolie bestemmes ved sammenligning med blandinger af cetan (som let selvantænder, og hvis cetantal er sat til 100) og α-metylnaftalen (som ikke selvantænder og hvis cetantal er sat til 0). En dieselolie med samme tændvillighed som en blanding med en vis volumenprocent cetan (hvor resten af volumet udgøres af alfametylnaftalen) siges at have en cetantal svarende til denne volumenprocent.

Cetantallet kan ses som svar på benzins oktantal. Brændstof med et højt cetantal, som f.eks. umættede kulbrinter, har et lavt oktantal og brændstof med højt oktantal, som f.eks. stærkt mættede kulbrinter, har et lavt cetantal. I dieselmotorer selvantændes brændstoffet ved kompression, mens i en benzinmotor hvor det antændes ved hjælp af tændrør er selvtænding ikke ønskværdigt. Når selvantænding alligevel indtræffer i en benzinmotor, kaldes det "bankning" og mange, kraftige bankninger kan ødelægge motoren.

Aromater har lave cetantal. Alkener har ofte også relativt lave cetantal. Derimod har umættede alkener og cykliske alkener høje cetantal.

Olieudvinding
Petrokemi
Jørgen Simonsen

Jørgen Simonsen (født 22. februar 1938 i Aarhus) er en dansk forhenværende officer.

Han er student fra Randers Statsskole i 1956 og meldte sig året efter til Hæren. Han afsluttede sin militære karriere med grad af oberst i 1991, chef for Hærens Artilleriskole og tjenestegrensinspektør for artilleriet. I 1996 blev han afdelingschef for Combat Support Branch ved hovedkvarteret for de fælles landstyrker i Centraleuropa. Han var samtidig også chef for Fire Support Coordination Centre Headquarter/SFOR i Bosnien-Hercegovina. I 1998 gik han på pension og har siden været ansat i Polyfa Consultants, hvor han er formand for bestyrelsen.

Han er Kommandør af Dannebrogordenen (18. april 1995) og bærer Hæderstegnet for god tjeneste ved Hæren samt medaljer fra det nederlandske Forbund til Legemsopdragelse og United Nations Force in Cyprus.

Kilder 
 "Navne", Politiken.dk, 22. februar 2013.

Personer i Kraks Blå Bog
Artilleriofficerer fra Danmark
Kommandører af Dannebrog
Danskere i 1900-tallet
Personer fra Aarhus
Studenter fra Randers Statsskole
World of Warcraft: Warlords of Draenor

World of Warcraft: Warlords of Draenor er den femte udvidelsespakke fra Blizzard Entertainment til spillet World of Warcraft. Spillet blev annonceret den 8. november 2013, ved BlizzCon 2013 og udkommer den 13. november 2014.

I den nye udvidelsespakke vil man kunne nå level 100, og samtidig vil man få adgang til en "ny" verden, Draenor. Blandt andre tilføjelser kan nævnes nye modeller med flere polygoner og såkaldt ingame housing i form af "garrisons". I modsætning til alle andre udvidelsespakker, bliver der hverken tilføjet en ny klasse eller race i Warlords of Draenor.

Eksterne henvisninger 
 
 Officiel EU-side
 Officiel US-side

Referencer 

Warlords of Draenor
Computerspil fra 2014
Mohammed Fellah

Mohammed Fellah (født den 24. maj 1989 i Oslo) er en norsk-marokkansk fodboldspiller som har spillet for FC Nordsjælland, men fra 2018 er udlejet til OB. Han spillede tidligere i Vålerenga IF, hvor han var i 7 år, og scorede 24 mål, og kom efterfølgende i Esbjerg fB i august 2013.

Fellah er 1,67 m høj. Han er venstrefodet og spiller midtbane.

Karriere

Esbjerg fB 
I august 2013 skiftede Fellah til Esbjerg fB, hvor han skrev under på en treårig kontrakt.

FC Nordsjælland 
Mohammed Fellah skiftede fra Esbjerg fB til FC Nordsjælland den 31. maj 2016, hvor han skrev under på en treårig aftale. Han fik sin debut i Superligaen for FCN den 15. juli 2016 i 1. runde af Superligaen 2016-17, da han startede inde og spillede de første 70 minutter i 0-4-sejren ude over Viborg FF.

Referencer

Eksterne henvisninger 
 Mohammed Fellah på altomfotball.no
 Mohammed Fellah på soccerway.com
 Mohammed Fellah  på Esbjerg fB's hjemmeside

Fodboldspillere fra Norge
Fodboldspillere fra Esbjerg fB
Fodboldspillere fra Vålerenga IF
Fodboldspillere fra FC Nordsjælland
Personer fra Oslo
Leif Simonsen

Leif Simonsen (født 2. juli 1945 i Hoven) er en forhenværende officer i Flyvevåbnet.

Han blev 1961 flyverkonstabelelev, 1962 flyverkonstabel, 1964 sergent, 1965 flyverløjtnant 2 af reserven, gennemgik 1966-68 Forsvarets Gymnasium, blev 1967 flyverløjtnant 1 af reserven, gennemgik i 1968-70 Flyvevåbnets Officersskole, blev 1970 premierløjtnant af reserven, 1971 premierløjtnant af A-linjen, gennemgik 1971-72 Undergraduate Pilot Training i USA, var 1972-77 pilot i Eskadrille 725, 1975 kaptajn af A-linjen, 1977-78 på Experimental Test Pilot Course, USAF Test Pilot School, Edwards AFB, USA, 1978-82 ved Flyvertaktisk Kommando, 1980 major af A-linjen, gennemgik 1982-83 Stabskursus II på Forsvarsakademiet, var i årene 1983-86 chef for Eskadrille 727, blev 1986 oberstløjtnant, var 1986-90 afdelingschef for Flyvestation Skrydstrup og 1990-94 for Flyvertaktisk Kommando, blev 1993 midlertidig oberst, 1994 oberst, 1994-95 stabschef ved Flyvertaktisk Kommando og 1995-97 afdelingschef for Udviklingsafdelingen (PLU) under Forsvarsstaben. 1998-99 gennemgik han Royal College of Defence Studies, England. Han blev 1999 generalmajor og var chef for Personelstaben (CH/PS) under Forsvarsstaben, og fra 2000 til 2005 var han chef for Flyvertaktisk Kommando. 1. august forlod han denne post og blev efterfulgt af Stig Østergaard Nielsen.

27. maj 2002 blev han Kommandør af 1. grad af Dannebrogordenen. 1. oktober 1999 modtog han Medaljen for Udmærket Lufttjeneste og bærer også Hæderstegnet for god tjeneste ved Flyvevåbnet.

Kilder 
 Flyvevåbnet, august 2005 (PDF).

Personer i Kraks Blå Bog
Generaler i Flyvevåbnet
Kommandører af 1. grad af Dannebrog
Danskere i 1900-tallet
Danskere i 2000-tallet
Personer fra Jylland
Folketingsvalget 26. juli 1881

Der afholdtes valg til Folketinget 26. juli 1881. Venstre fik flest stemmer og stemmeprocenten var på cirka 55,6%.

Results

Kilder 

Politiske valg i 1881
1881-07-26
Trolltunga

Trolltunga (Troldetungen) ligger 1.100 m.o.h. og er en spektakulær stenformation som står horisontalt ud fra fjeldet omkring  700 meter over Ringedalsvatnet, i Skjeggedal ved Tyssedal i Odda kommune, Hordaland fylke i Norge.

Man kommer til Trolltunga fra  Tyssedal og Skjeggedal. Herfra  må man gå til Mågelitopp ved at følge stien op langs banen. Herfra  går man  østover omkring  4  timer for  komme til Trolltunga. Turistforeningen har hytter i området hvor overnatning er mulig, nærmest er Reinaskorsbu med 6 sengepladser. Området åbner mod resten af Hardangervidda, og kan være startpunktet for længere ture, for eksempel til Hårteigen.

Billeder

Se også
 Kjerag
 Preikestolen

Eksterne kilder/henvisninger 

 BT: Trolltunga trekkjer til seg tusener 
 Radio Folgefonn: Trolltunga - no kjem turistane 
 Til Trolltunga  Turforslag på UT.no
 YouTube: Video som viser to personer på vei mot Trolltunga

Odda
Politireformen

Politireformen blev vedtaget den 4. november 2006 i Folketinget af regeringen, Dansk Folkeparti, Socialdemokraterne, Det Radikale Venstre og SF. Reformen var en flerårsaftale for politiet og anklagemyndigheden 2007-2010, som blandt andet fastlagde de økonomiske rammer for gennemførelsen af politireformen.

Politireformen var den mest omfattende og gennemgribende reform af dansk politi i nyere tid. Formålet med reformen var at styrke og udvikle politiets evne til at løse opgaver i overensstemmelse med fremtidens krav.

Reformen

Politiet 
 Ensartede korte responstider i hele landet 
 Ensartet høj kvalitet gennem uddannelse, specialisering og nye kompetencer. 
 Udbygning af den lokale forankring og dialog om kriminalitetsproblemerne 
 Anvendelse af moderne it i opgaveløsningen 
 Styringsreform med decentralisering og koordinering 
 Gennemførelse af fusionsprocessen med sammenlægningen af de hidtidige 54 politikredse til 12 nye politikredse

Anklagemyndigheden 
 Øget kvalitet med fokus på bl.a. kompetenceudvikling og videndeling 
 Øget effektivitet gennem moderne mål- og resultatstyring, optimering af sagsgange og fokus på ledelse og personalepolitik
 Sikring af legalitet i den nye struktur baseret på en fælles strategi med tværgående fokusområder

Eksterne henvisninger 
 Aftale om gennemførelse af politireformen og styrkelse af politiindsatsen , Finansministeriet

Referencer 

Reformen
Danmarks politik
Danmarks retsvæsen
Dominic Oduro

Dominic Oduro (født 13. august 1985) er en ghanesisk tidligere professionel fodboldspiller, der spillede for en række klubber i den amerikanske MLS-liga.

Referencer

Eksterne henvisninger 

 

Fodboldspillere fra Ghana
Fodboldspillere fra Houston Dynamo
Fodboldspillere fra FC Dallas
Fodboldspillere fra New York Red Bulls
Fodboldspillere fra Chicago Fire
Fodboldspillere fra Columbus Crew
Skare

Skare (også brugt Skarde) er en by i Odda kommune i Vestland fylke i Norge. Byen har 332 indbyggere (2012), og ligger ved riksvei 13 i Oddadalen.
 
Skare har kirke (Skare kirke), børnehave og børneskole. Blandt virksomhederne i bygden er Skare savværk, Skarsmo handelslag og Skare Auto (bilværksted). Bygdenhar flere kulturtilbud, som Skare ungdomslag, Skare idrætsklub, fodboldhold, 4H og bygdekvindeforening.

Eksterne kilder/henvisninger 

 Skare ungdomslags netsted 

Odda
Byer i Vestland
Ditlev Conrad Reventlow

Ditlev Conrad Reventlow (6. april 1708 – 4. marts 1794 i Celle) var en dansk gehejmekonferensråd.

Biografi 
Han var søn af Ditlev Reventlow og Anna Margrethe von Jessen, blev immatrikuleret 1724 ved universitetet i Kiel, blev 1734 kammerjunker, var 1738-57 landfoged i Neuenburg i Oldenburg, blev 1747 konferensråd, 1750 kammerherre, 1754 landråd, 1765 overhofmester hos dronning Sophie Magdalene, blev 29. januar 1766 Hvid Ridder og samme år gehejmeråd. Oktober 1767 blev han ved grev Bothmers afgang beskikket til overhofmester hos dronning Caroline Mathilde, men afgik efter næppe et års tjeneste, da han afløstes af Christian Frederik Holstein og udnævntes til gehejmekonferensråd 1768. Hengivenheden for dronningen førte ham til Celle, hvor han i stor stilhed henlevede resten af sit liv. Han døde 4. marts 1794.

Familie 
Reventlow ægtede 2. april 1748 i Achim Kirche Veronica Margaretha Clementine von Klinkowström (4. februar 1708 i Hannover - 2. december 1773 i Celle), datter af datter af general Balthasar von Klinkowström. Parret er begravet i en muret gravhvælving i samme kirke; han i en hvid marmorsarkofag, forsynet med det reventlowske våben, indskrift og ved fodenden en Psyke i siddende stilling; hun i en sarkofag af sort marmor med det forenede reventlow-klinkowströmske våben og indskrift.

Kilder 
  Biografi af Louis Bobé
 Danmarks Adels Aarbog 1939.

Ditlev Conrad
Gehejmekonferensråder fra Danmark
Hofmestre fra Danmark
Kammerherrer fra Danmark
Kammerjunkere fra Danmark
Personer i Dansk Biografisk Leksikon
Riddere af Dannebrog (1671-1808)
Danskere i 1700-tallet
Simone Böhme

Simone Böhme (født 17. august 1991) er en dansk håndboldspiller, der spiller for tyrkiske Kastamonu Belediyesi GSK siden 2022 og Danmarks kvindehåndboldlandshold.

I sæsonen 2012/13 blev hun efter en afstemningen blandt spillerne af Håndbold Spiller Foreningen kåret som årets spiller i damernes 1. division. Som spiller for Randers HK var hun i 2010, med til at vinde EHF Cup.

Sammen med kollegaen Stephanie Andersen fra både Randers HK og U19-landsholdet, skiftede Böhme i 2012 til Silkeborg-Voel KFUM. Selvom hun havde vundet mesterskaber med Randers, havde hun følt sig lidt overset og håbede med skiftet at få mere spilletid.  

I sæsonen 2015 skiftede Böhme til Viborg HK og skrev her en 2-årig kontrakt.
 I januar 2017 blev hun købt fri af den rumænske klub CSM Bucuresti og spillede der sæsonen ud. Hun skiftede i sommeren 2017 til den ungarske ligaklub Siófok KC, hvor hun spillede frem til 2022 inden et skifte til tyrkisk håndbold.

Hun fik slutrundedebut for Danmark, ved VM i håndbold 2017 i Tyskland. Hun var også med til at vinde bronzemedaljer med , ved VM i kvindehåndbold 2021 i Spanien.

Referencer

Eksterne henvisninger 

Håndboldspillere fra Danmark
Håndboldspillere fra CSM București (kvindehåndbold)
Håndboldspillere fra Viborg HK
Håndboldspillere fra Randers HK
Håndboldspillere fra Silkeborg-Voel KFUM
Supardejen

Martin Johansen, bedre kendt under kunstnernavnet Supardejen er en dansk dansk rapper, producer og musiker fra København, der er medlem af rapgruppen Sphaeren og det tidligere musikkollektiv Helt Sikkert.
Han udgav sin første demo under navnet Dejknægten i 1996 og og udgav sin første udgivelse med Sphaeren i 1997. I 1997 udgav han og Stik Op Jakob (dengang Kong Kret) sammen albummet "Verbale Kannibaler" under gruppenavnet "Kongen og Knægten". I 1999 udgav han det anmelderroste album Intelligens Uden Konsistens, der var med til at starte en helt ny stil indenfor dansk rap med fokus på dobbeltbetydninger og ordspil. Som rapper er Supardejen især kendt for sine komplekse tekster, der ofte indeholder multirim, hardcore humor og personreferencer.

Supardejen har medvirket som rapper på over 30 forskellige kompilations og album gennem tiden og udgav i 2013 det crowdfundede King Kong, der bl.a. blev nomineret som Årets Hip Hop Album til Gaffa Prisen. Albummet er produceret af Supardejen selv samt Tue Track og Machacha og udgives som gratis download, på rød dobbeltvinyl og rødt kassettebånd.

Supardejen har stået for de fleste produktioner på sine egne og Sphaerens plader, men han har også produceret for en lang række andre danske rappere.

Supardejen har sammen med Machacha gruppen Moriarty.

Udgivelser 
 (1996) – "Dejknægten (Demo)"
 (1999) – "Intelligens Uden Konsistens"
 (2002) – "Machacha & Supardejen EP"
 (2007) – "13"
 (2013) – "King Kong"
 (2015) - "Retrorik"
 (2016) - "Gigantopithecus"
 (2020) - "Optimus Dejen" 
 (2021) - "Hybris 1. Akt"

Som Sphaeren 
 (1997) "Kongen & Knægten - De Verbale Kanibaler"
 (1998) "Kongen & Knægten - Med Liv Og Lyst"
 (2001) "Kugleregn"
 (2002) "KBH pt II 12""
 (2004) "Ord Jeg Forstår"
 (2006) "Overskud"
 (2009) "Ud Af Vagten"
 (2013) "Stumper & Stykker"

Som Moriarty 
 (2016) - "1"
 (2017) - "2"

Eksterne henvisninger 
 
 Bæltestedet af Jakob Schweppenhäuser 
 Ny Dansk Lydig Lyrik af Jakob Schweppenhäuser 
 DHHU
 Crowdfunding på Booomerang
 Gaffa Prisen 
 Bag Nummeret 
 Supardejen i SPOL OP! Radio
 Referat af In Flux - ”Rapflows mellem rytme og metrik”
 http://globalaesthetics.au.dk/fileadmin/www.globalaesthetics.au.dk/At_vaere_eller_ikke_vaere__sort_.pdf
 Facebook
 Pladeselskab

Hiphoppere fra Danmark
Rappere fra Danmark
Sphaeren

{{Infoboks musiker
 |Navn			= Sphaeren
 |Billede		=
 |Billede note		= 
 |Billedstørrelse	= 230px
 |Farve			= gruppe_eller_band
 |Medlemmer		= Supardejen, 'Stik Op Jakob og Muggz Roadie |Oprindelse		=  København
 |Genre(r)		= rap, hiphop, dansk rap, 
 |År aktiv		= 1996-2011
 |Associerede acts      = Supardejen, Helt Sikkert |Pladeselskab		= Idiotsikker Records, Helt Sikkert |Hjemmeside		= Sphaeren
}}Sphaeren''' er en dansk rap-gruppe fra København, der består af rapper og producer Supardejen, rapper Stik Op Jakob og DJ Muggz Roadie. Før Sphaeren dannede Supardejen og Stik Op Jakob gruppen Kongen & Knægten, der opnåede en 3. plads til DM i rap 1996. Siden 2001 har Sphaeren stået bag en lang række udgivelser og koncerter, bl.a. som en del af holdet omkring pladeselskabet og kollektivet Helt Sikkert Records.

Gruppen er især kendt for sine minimalistiske produktioner og tekster med fokus på lige dele rimteknik og historiefortælling.

I 2009 udgav gruppen afskeds-albummet "Ud Af Vagten" for herefter at fokusere på andre musikalske projekter både sammen og med andre musikere. I 2013 udkom Stumper & Stykker, der er en slags lost tapes med ikke-udgivede numre fra 1997-2011, og i 2015 fulgte comeback-albummet "Indviet" med bidrag fra en lang række producere.

Udgivelser 
 (1997) "Kongen & Knægten - De Verbale Kanibaler"
 (1998) "Kongen & Knægten - Med Liv Og Lyst"
 (2001) "Kugleregn"
 (2002) "KBH pt II 12""
 (2004) "Ord Jeg Forstår"
 (2006) "Overskud"
 (2009) "Ud Af Vagten"
 (2013) "Stumper & Stykker"
(2015) "Indviet"

Kilder

Eksterne link 
 Pladeselskab

Hiphopgrupper fra Danmark
Rapgrupper fra Danmark
Musikgrupper fra 1996